पानीपत। हरियाणा में पंचायत चुनाव के लिए पहले चरण में अब तक कुल 4116 नामांकन पत्र हरियाणा राज्य निर्वाचन आयोग को प्राप्त हुए हैं। जिला परिषद के लिए 363 लोगों ने नामांकन पत्र दाखिल करवाए, वहीं पंचायत समिति सदस्यों के लिए 666 ने खुद को नामित किया है।
आयुक्त ने दी जानकारी
हरियाणा राज्य निर्वाचन आयुक्त राजीव शर्मा ने बताया कि अब तक मिल चुके नामांकनों में जिला परिषद में कुल 363 में से 199 नामांकन पुरुषों द्वारा और 164 महिलाओं ने भरे। वहीं पंचायत समिति सदस्यों के लिए 666 में 448 नामांकन पत्र पुरुषों और 218 नामांकन पत्र महिलाओं के शामिल हैं। इसी प्रकार सरपंच के पद के लिए 1131 नामांकन पत्र प्राप्त हुए हैं, जिसमें 717 नामांकन पत्र पुरुषों के और 414 नामांकन पत्र महिलाओं के शामिल हैं तथा पंच के पद के लिए 1956 नामांकन पत्र प्राप्त हुए हैं, जिसमें 1178 पुरुषों के और 778 महिलाओं के नामांकन पत्र शामिल हैं।
जनवरी में होने हैं चुनाव
बता दें कि प्रदेश में 10,17 व 24 जनवरी, 2016 को होने वाले पंचायती राज संस्थाओं के पांचवें आम चुनावों के लिए प्रक्रिया फिलहाल जारी है। हालांकि इस मामले में सरकार के नए नियमों का विरोध करने वाले याचिकाकर्ता पक्ष ने सुप्रीम कोर्ट में पुनर्विचार याचिका भी लगा रखी है।
hin_Deva hin_Deva hin_Deva awa_Deva hin_Deva